EkBass/fiwiki-20250220-pages-articles huggingface dataset:
Toivo Valtavuo

Toivo Antero Valtavuo (vuoteen 1906 Rikström; 11. huhtikuuta 1881 Viipuri – 27. elokuuta 1970 Helsinki) oli suomalainen lyseon matematiikan lehtori.Toivo Valtavuon kuolinilmoitus (maksullinen artikkeli) Helsingin Sanomat 5.9.1970, HS Aikakone. Viitattu 12.3.2018.Aikalaiskirja 1934 (Projekt Runeberg)Kuka kukin on 1954 (Projekt Runeberg)Jorma Rytkönen : Toivo Valtavuon muistolle, A.J. Europaeuksen jälkeläisten sukusanomat N:o 1 lokakuu 1971 Valtavuon vanhemmat olivat kansakouluntarkastaja Anton Valtavuo ja Tekla Augusta Europaeus. Hän pääsi ylioppilaaksi 1901 ja valmistui filosofian kandidaatiksi 1907. Valtavuo toimi Helsingin uuden yhteiskoulun opettajana 1907–1915 ja Helsingin suomalaisen normaalilyseon tunti- ja sijaisopettajana 1908–1915. Hän oli sitten Viipurin klassillisen lyseon matematiikan nuorempana lehtorina 1915–1925, Viipurin suomalaisen lyseon matematiikan ja luonnonopin nuorempana lehtorina 1925–1927 ja Viipurin klassillisen lyseon vanhempana lehtorina 1927–1940. Viimeksi hän oli suomalaisen normaalilyseon matematiikan ja luonnonopin vanhempana lehtorina 1940–1951.Norssin historia : Perinteen pitäjät; Vakituinen opettajakunta 1947-1948 Valtavuo oli Viipurin kaupunginvaltuuston jäsenenä vuodesta 1926 alkaen ja kaupunginvaltuuston puheenjohtajana 1937–1941. Valtavuo oli naimisissa 1915–1916 Ragnhild Sofia Ingmanin (k. 1916) kanssa ja vuodesta 1919 Helli Orkamon (Åkerman) kanssa. == Suomennoksia == * Poul La Cour : Historiallinen matematiikka : valmistava oppijakso 1, Luvut. WSOY 1914 * Poul La Cour : Historiallinen matematiikka : valmistava oppijakso 2, Geometria. WSOY 1915 * Poul La Cour : Historiallinen matematiikka : valmistava oppijakso 3, Kirjainlasku. WSOY 1916 == Lähteet == Luokka:Suomalaiset opettajat Luokka:Viipurin kaupunginvaltuutetut Luokka:Vuonna 1881 syntyneet Luokka:Vuonna 1970 kuolleet
Carl Gabriel Clouberg

Carl Gabriel Clouberg (15. huhtikuuta 1813 Pori – 12. huhtikuuta 1878 Viipuri) oli suomalainen Viipurissa vaikuttanut kirjakauppias ja kauppaneuvos (1869).Kyösti Sormusen Geneanet-sivusto : Karl Gabriel Clouberg Cloubergin vanhemmat olivat Isak Gabriel Clouberg (1781–1839) ja Maria Kristina Lindblad (1787–1831). Hän oli naimisissa vuodesta 1837 Anna Maria Weberin (1810–1874) kanssa. Hänen poikansa oli Ludvig Gustaf Leonhard Clouberg. Prokuraattori Woldemar Söderhjelm oli Cloubergin vävy. Satakunnasta kotoisin ollut Clouberg toimi alun perin apteekkarina Viipurissa. Hän osti vuonna 1843 kirjanpainaja Anders Cedervallerin pojan Anders Fredric Cedervallerin vuonna 1839 perustaman kirjakaupan. Cloubergin kirjakauppa Clouberg & Co kustansi myös kirjoja. Clouberg toimi myös rakennusurakoitsijana, tulitikkutehtailijana ja Viipurin säästöpankin esimiehenä. == Lähteet == == Aiheesta muualla == * Luokka:Kauppaneuvokset Luokka:Suomalaiset kirjankustantajat Luokka:Suomalaiset liikemiehet Luokka:Suomalaiset kirjakauppiaat Luokka:Vuonna 1813 syntyneet Luokka:Vuonna 1878 kuolleet
Mantle

Mantle on AMD:n kehittämä grafiikkarajapinta reaaliaikaisen 3D-grafiikan renderöintiin. Rajapinta julkaistiin vuonna 2013. Mantlen tavoitteena on parantaa tehokkuutta ja joustavuutta eri käyttötarpeisiin mm. yksityiskohtaisella muistin ja synkronoinnin käsittelyllä. AMD on ilmoittanut että rajapinnan kehitys ei jatku. AMD:n mukaan on suositeltavaa siirtyä joko Direct3D- tai Vulkan-rajapintaan, jonka kehityksessä myös AMD on ollut mukana. == Katso myös == * Direct3D * Metal * OpenGL * Vulkan == Lähteet == == Aiheesta muualla == * AMD:n Mantle-sivut Luokka:Ohjelmointirajapinnat
Latarkiinit

Latarkiineihin kuuluu useita peptidejä, jotka on eristetty myrkyllisestä Lachesana tarabaevi -hämähäkistä. Nämä peptidit hajottavat erilaisia soluja, kuten gram-positiivisia ja gram-negatiivisia bakteereita, punasoluja ja hiivasoluja. Hajottaminen tapahtuu mikromolaarisissa pitoisuuksissa. Latarkiineilla on α-kierteinen rakenne. Löydettyjä latarkiineja ovat ainakin latarkiinit 1, 2A, 2B, 3A, 4A, 5, 6A, 6B, 7. ==Lähteet== Luokka:Eläinmyrkyt Luokka:Hämähäkkien myrkyt
Christian Yelich

Christian Stephen Yelich (s. 5. joulukuuta 1991 Thousand Oaks, Kalifornia) on yhdysvaltalainen baseballpelaaja, joka pelaa MLB-liigan Milwaukee Brewersissa. Hänen pelipaikkansa on vasen koppari. Yelich debytoi MLB:ssä heinäkuussa 2013, ja teki läpimurtonsa seuraavalla kaudella. Maaliskuussa 2015 hän solmi Marlinsin kanssa seitsenvuotisen jatkosopimuksen, arvoltaan 49,57 miljoonaa dollaria. Kaudella 2018 hän pelasi Milwaukee Brewersissa ja hänet palkittiin Hank Aaron -palkinnolla National Leaguen parhaana lyöjänä sekä valittiin National Leaguen tähdistöjoukkueeseen. Yelichin vanhemmat ovat kroatialaisia maahanmuuttajia. == Lähteet == Luokka:Yhdysvaltalaiset baseballpelaajat Luokka:Vuonna 1991 syntyneet Luokka:Elävät henkilöt
Bernard Ntuyahaga

Bernard Ntuyahaga (s. 1952) on ruandalainen sotilas, joka tuomittiin kymmenen belgialaisen rauhanturvaajan sekä siviilien murhista 20 vuoden vankeusrangaistukseen. == Sotilasura ja sotarikokset == Ntuyahaga aloitti upseerikoulun Kigalissa vuonna 1972. Ruandan kansanmurhan alkaessa, vuonna 1994, Ntuyahaga oli sotilasarvoltaan majuri. 7\. huhtikuuta 1994 Ruandan pääministerin Agathe Uwilingiyimanan talo piiritettiin. Taloa suojelevat 15 rauhanturvaajaa riisuttiin aseista, jonka jälkeen Uwiligiyimana murhattiin. Rauhanturvaajista viisi ghanalaista vapautettiin, mutta kymmenen belgialaista rauhanturvaajaa kuljetettiin Kigalin sotilasleiriin, jossa heidät tapettiin viidakkoveitsillä ja ampumalla. Ntuyahaga oli paikalla seuraamassa rauhanturvaajien teloitusta. == Oikeudenkäynti ja tuomio == Ruandaan karkotuksen pelossa Ntuyahaga antautui Ruanda-tuomioistuimelle Arushassa, Tansaniassa 8. kesäkuuta 1998. Marraskuussa oikeudenkäynnissä hän kiisti syytteet. Ntuyahaga vapautettiin syytteistä 18. maaliskuuta 1999, ja hänet laskettiin vapaalle jalalle Tansaniaan 29. maaliskuuta 1999. Vapautumisen jälkeen samana päivänä Tansanian poliisi vangitsi Ntuyahagan laittomana maahanmuuttajana. Seuraavien vuosien aikana sekä Ruanda että Belgia toivoivat Ntuyahagan luovuttamista, jotta häntä voitaisiin syyttää sotarikoksista uudelleen. Luovuttamista koskevat oikeudenkäynnit venyivät Tansaniassa, kunnes maaliskuussa 2004 oikeus päätti hänen luovuttamisestaan Belgiaan Ruandan asemesta. Ntuyahaga lensi Belgiaan, jossa hänet asetettiin tutkintavankeuteen. Oikeudenkäynti Brysselissä, Belgiassa alkoi 19. huhtikuuta 2007. Tuomio, 20 vuotta vankeutta kymmenen rauhanturvaajan ja siviilien murhaamisesta, luettiin 5. heinäkuuta 2007. == Lähteet == Luokka:Ruandan kansanmurha Luokka:Sotarikoksista vankeuteen tuomitut Luokka:Vuonna 1952 syntyneet Luokka:Elävät henkilöt
Juuan vankila

Juuan vankila on Juuan kunnassa sijaitseva vankila. Hallinnollisesti vankila kuuluu Itä- ja Pohjois-Suomen rikosseuraamusalueeseen. Vankila on 40-paikkainen avovankila miesvangeille, keskittyen työtoimintaan ja siihen liittyvään koulutukseen. == Historia == Vankila perustettiin entisiin meijeri ja mylly -tiloihin vuonna 1978. Aluksi vankila toimi suljettuna vankilaosastona, kunnes 1990 vankilaosasto siirtyi Pyhäselän vankilan alaisuuten, muuttuen samalla avovankilaksi. == Lähteet == Luokka:Juuan rakennukset ja rakennelmat Luokka:Suomen vankilat
Dayron Lester

Dayron Lester Jiménez (s. 25. kesäkuuta 1986 Havanna) on kuubalainen, Suomessa asuva ammattilaisnyrkkeilijä. Vasenkätinen Lester kilpailee raskaassa keskisarjassa.http://boxrec.com/boxer/722685 Lester muutti vuonna 2014 Kuubasta Suomeen suomalaisen vaimonsa kanssa. Ensimmäisen ammattilaisottelunsa hän otteli kesäkuussa 2015 Porvoossa latvialaista Aleksandrs Dvurecenskisiä vastaan voittaen ottelun tyrmäyksellä. == Lähteet == Luokka:Kuubalaiset nyrkkeilijät Luokka:Suomalaiset nyrkkeilijät Luokka:Vuonna 1986 syntyneet Luokka:Elävät henkilöt
Uutis-Valjakko

Uutis-Valjakko oli vuosina 1957–1992 ilmestynyt sanomalehti. Lehteä julkaistiin neljässätoissa Turun länsipuolisessa rannikkokunnassa: Naantali, Raisio, Rusko, Masku, Nousiainen, Lemu, Askainen, Vahto, Velkua, Merimasku, Rymättylä, Mynämäki, Mietoinen ja Karjala. Lehti ilmestyi tiistaina ja perjantaina. Lehteä painettiin kirjapaino Satakunnan Maakunta Oy:ssä. Lehden perusti Jaakkoo-Taara Oy:n toimitusjohtaja Niilo Jaakkola ja sen päätoimittajana toimi Jaakkolan tytär Kaija Berger. Lehden toimitus sijaitsi Jaakko-Taaran tiloissa, mutta 1960-luvun puolivälissä lehden osti Helvi Oksanen jolloin toimitus muutti Turkuun Kauppiaskadulle. Oksanen oli ollut aikaisemmin lehden ilmoitusmyyjä ja ostettuaan lehden hänestä tuli toimitusjohtaja-päätoimittaja. Uuden omistajan aikana Raino Puottula toimi lehden toimitussihteerinä vuoteen 1975, kunnes siirtyi Rannikkoseutuun. Uutis- Valjakon levikki kasvoi suuremmaksi jolloin pieniä toimipaikkoja perustettiin Naantaliin, Raisioon ja Mynämäelle. Myös lehden avustajakunta oli laaja. Lehdellä oli vielä 1980-luvulla hyvä asema markkinoilla, mutta kilpailu koveni ja ilmaisjakelulehdet yleistyivät, jolloin Uutis-Valjakko alkoi näivettymään ja lopulta lopetettiin laman kourissa vuonna 1992. == Lähteet == Luokka:Suomalaiset paikallislehdet Luokka:Raisio Luokka:Masku Luokka:Naantalin media Luokka:Mynämäki Luokka:Rusko Luokka:Nousiainen Luokka:Ilmestymästä lakanneet suomalaiset sanomalehdet
Ben Chilwell

Benjamin James Chilwell (s. 21. joulukuuta 1996 Bedford) on englantilainen jalkapalloilija, joka edustaa Englannin valioliigassa pelaavaa Chelseaa. Vasenjalkainen Chilwell on pelipaikaltaan vasen laitapuolustaja. == Seurajoukkueura == Chilwell on Leicester Cityn kasvatti. Marraskuussa 2015 hän siirtyi lainalle Englannin mestaruussarjan Huddersfield Towniin, jossa hän pelasi kahdeksan ottelua, ennen kuin palasi takaisin Leicesteriin tammikuussa 2016. Chilwell pelasi ensimmäisen ottelunsa Leicesterin ykkösjoukkueessa FA Cupin ottelussa Tottenhamia vastaan tammikuussa 2016. Seuraavalla kaudella hän pelasi kaksi ottelua Mestarien liigassa ja 12 ottelua Englannin Valioliigassa. Ensimmäisen liigamaalinsa hän teki Tottenhamia vastaan toukokuussa 2017. Kaudella 2017–2018 hän pelasi 24 Valioliigaottelua, näistä 20 avauskokoonpanossa. Seuraavalla kaudella hän oli avauksessa kahta vaille kaikissa sarjaotteluissa. Kaudella 2019–2020 hän pelasi 27 valioliigaottelua ja teki kolme maalia. Elokuussa 2020 Chilwell siirtyi Leicesterista Chelseaan 50 miljoonan punnan siirtokorvauksella.https://www.iltalehti.fi/valioliiga/a/b9af16a1-d32a-47c0-b483-eb4f748693f5 Debyyttikaudellaan hän pelasi Chelseassa 27 liigaottelua, joissa teki kolme ja syötti viisi maalia. Mestarien liigassa hän pelasi kymmenen ottelua ja oli avauskokoonpanossa myös voittoon päättyneessä loppuottelussa. Hän teki maalin puolivälierässä FC Portoa vastaan. Hän pelasi myös tappiollisessa FA Cupin loppuottelussa. Kaudella 2021–2022 hän pelasi kuusi ottelua Valioliigassa ja viisi Mestarien liigassa ennen kuin sai nivelsidevamman marraskuun loppupuolella. Hän teki paluun kentille kauden viimeisen valioliigaottelun viime hetkillä. Kaudella 2022–2023 hän pelasi Valioliigassa 23 ottelua ja teki kaksi maalia. Mestarien liigassa hän pelasi seitsemän ottelua. Kaudella 2023–2024 hän kärsi hamstring- ja polvivammoista ja pelasi vain 13 valioliigaottelua. Valtaosassa pelaamistaan otteluista hän toimi Chelsean kapteenina, muun muassa tappiollisessa liigacupin loppuottelussa. == Maajoukkueura == Chilwell edusti Englantia nuorten maajoukkueissa. Hän pelasi alle 21-vuotiaiden EM-kilpailuissa 2017 täyden ajan Englannin kaikissa neljässä ottelussa joukkueen yltäessä välieriin. Englannin miesten maajoukkueessa hän pelasi ensimmäisen kerran syyskuussa 2018 ystävyysottelussa Sveitsiä vastaan. Hän kuului Englannin hopeajoukkueeseen kesän 2021 EM- kilpailuissa, muttei päässyt pelaamaan yhdessäkään ottelussa. Ensimmäisen maaottelumaalinsa hän teki MM-karsintaottelussa Andorraa vastaan lokakuussa 2021. Juhannukseen 2024 mennessä hän on pelannut 21 maaottelua, joista kuudessatoista täyden peliajan. == Lähteet == Luokka:Englantilaiset jalkapalloilijat Luokka:Vuonna 1996 syntyneet Luokka:Elävät henkilöt
The Sultans

The Sultans (tyyliteltynä The SultanS) on oululais-torniolainen vuodesta 1995 toiminut garage-bluesia soittava soitinmusiikkiyhtye. Yhtyeen nykyisessä kokoonpanossa soittavat V-M.O. Äijälä kitaraa, T.T. Äijälä rumpuja ja M.L. Leinonen kontrabassoa. Alkuperäisessä kokoonpanossa soittivat ainoastaan Äijälän veljekset, myöhemmässä 2000-luvun loppupuolella toimineessa kokoonpanossa V-M. Äijälä soitti kitaraa ja M. Leinonen rumpuja. == Diskografia == === Singlet === * Houserockin' (1996) * Hometown Blues (1998) === Albumit === * The Sultans (2009) * Full Frontal Live (2009) * More House Rockin' and Other Boogies (kokoelma, 2014) * Alive-2014-Oulu-Finland (2015) * Kitchen Sessions (2016) == Aiheesta muualla == * Facebook * Finnmusic * Discogs * Soundi Luokka:Suomalaiset bluesyhtyeet Luokka:Oulun musiikki Luokka:Tornion kulttuuri
Timo Äijälä

Timo "Tilli" Äijälä on torniolainen rumpali, joka tunnetaan etenkin veljensä Veli-Matti "Läjä" Äijälän yhtyeistä Terveet Kädet, Death Trip ja The Sultans, joiden lisäksi hän on soittanut ainakin T.H.E Rutto -yhtyeessä. Luokka:Suomalaiset rumpalit Luokka:Elävät henkilöt Luokka:Syntymävuosi puuttuu
Callixte Kalimanzira

Callixte Kalimanzira (s. 1953 Butare, Ruanda- 1. lokakuuta 2015 Cotonou, Benin) on entinen Ruandan sisäministeri (ajalla 6. huhtikuuta 1994 – 25. toukokuuta 1994), joka tuomittiin osallisuuksista sotarikoksiin Ruandan kansanmurhassa 25 vuoden vankeuteen. == Sotarikokset == Kalimanzira osallistui Kabuye hillin verilöylyyn houkuttelemalla tutseja kukkulalle, väittäen alueen olevan turvapaikka, jota sotilaat suojelevat. "Turvaan" hakeutuneet ihmiset tapettiin ampumalla, uhriluvun noustessa useisiin tuhansiin. == Oikeudenkäynti == Kalimanzira antautui Ruanda-tuomioistuimelle Arushassa, Tansaniassa 8. marraskuuta 2005. Hänet tuomittiin 30 vuoden vankeuteen 22. kesäkuuta 2009. Tuomiota lyhennettiin 25 vuoteen 20. lokakuuta 2010. == Lähteet == Luokka:Ruandan kansanmurha Luokka:Sotarikoksista vankeuteen tuomitut Luokka:Vuonna 1953 syntyneet Luokka:Vuonna 2015 kuolleet
Joseph Augustus Zarellin murha

Joseph Augustus Zarelli (13. tammikuuta 1953 – helmikuu 1957, tunnettu aiemmin nimellä Poika laatikossa, ) oli 4-vuotias poika, jonka aliravittu, mustelmia täynnä ollut alaston ruumis löytyi Philadelphiassa syrjäisen maalaistien varrelta pahvilaatikosta. Hänen hiuksensa oli myös leikattu hiljattain. Poikaa kutsuttiin myös nimellä America's Unknown Child. Vuonna 1998 ruumis kaivettiin ylös haudasta DNA-näytteen ottoa varten, mutta hajoamisprosessien vuoksi onnistuttiin saamaan ainoastaan mitokondrio-DNA:ta. Profiilia verrattiin muutamaan tapaukseen, mutta vertailu ei tuonut lisätietoa. Ruumis tunnistettiin lopulta marraskuussa 2022 Joseph Augustus Zarelliksi DNA- näytteen avulla. == Lähteet == == Aiheesta muualla == Luokka:Philadelphian historia Luokka:Murhat Pennsylvaniassa Luokka:Murhatut lapset Luokka:Selvittämättömät henkirikokset Yhdysvalloissa Luokka:Vuoden 1957 rikokset
Gunnar Lönnqvist

Arthur Gunnar Lönnqvist (4. tammikuuta 1891 Helsinki – 26. joulukuuta 1978 Helsinki) oli suomalainen valokuvaaja ja liikemies. Lönnqvist aloitti uransa ateljeekuvaajana ja siirtyi pian harrastajakuvaajaksi. Hän kuvasi kotikaupunkiaan Helsinkiä ja sitä ympäröivän maaseudun luontoa, maisemia ja ihmisiä. Lönnqvist kuvasi myös muissa Suomen kaupungeissa sekä matkoillaan Euroopassa. Hänet tunnetaan erityisesti Helsingin valtausta huhtikuussa 1918 käsittelevistä kuvistaan. Lönnqvist on voittanut useita valokuvausalan palkintoja Suomessa ja ulkomailla. Lönnqvist harrasti valokuvausta jo nuoresta pitäen. Päätettyään koulun hän aloitti vuonna 1904 työt valokuvaaja Daniel Nyblinin omistamassa Suomen Valokuvaustarvikekaupassa (Ab Finska Fotografiska Magasinet). Lönnqvist toimi aluksi konttoristina, kopistina ja kuvaaja- apulaisena ja johti myös valokuvalaboratoriota. Vuonna 1915 hän avioitui Ida Järvenpään (1893–1970) kanssa. Avioparille syntyi 6 lasta. 1919 Lönnqvististä tuli Valokuvaustarvikekaupan prokuristi ja myöhemmin 1920-luvulla yrityksen toimitusjohtaja. Vuonna 1933 Lönnqvist perusti Oy Valovarjo Ab:n, jonka toimitusjohtajana hän toimi 75-vuotiaaksi saakka. Yhtiöstä tuli Kodak- tuotteiden pääagentuuri Suomessa. Vuodesta 1909 alkaen Lönnqvist osallistui aktiivisesti Amatörfotografklubbenin toimintaan. Hänet on valittu seuran kunniajäseneksi. File: Turku barracks 1918.jpg|Turun kasarmin raunioilla 17.4.1918. File: White generals 1918.jpg|Pääesikunnan ratsukko Esplanadilla 16.5.1918. == Lähteet == ==Kirjallisuutta== * * * * * * * * == Aiheesta muualla == * * * * Luokka:Suomalaiset valokuvaajat Luokka:Valokuvauksen historia Luokka:Vuonna 1891 syntyneet Luokka:Vuonna 1978 kuolleet
Bokombali

Bokombali (Hapalemur griseus)Vallardi, Francesco (päätoimittaja), Suuri Eläinkirja, Nisäkkäät, WSOY 1965 on makien heimoon kuuluva puoliapina, joka elää vain Madagaskarilla. == Ulkonäkö ja koko == Bokombali on kellanruskea ja se on keskimäärin 28 sentin pituinen. == Levinneisyys ja elinympäristö == Bokombalit elävät bambumetsissä. == Ravinto == Bokombali syö hentoja lehtiä ja versoja == Lähteet == == Aiheesta muualla == *Laji.fi: Bokombali (Hapalemur griseus) *ITIS: Hapalemur griseus *Animal Diversity Web: Hapalemur griseus Luokka:Makit Luokka:Uhanalaiset nisäkkäät
Andrew Sarauer

Andrew Sarauer (s. 17. marraskuuta 1984 Outlook, Saskatchewan) on kanadalais- unkarilainen uransa lopettanut jääkiekkoilija. Pelipaikaltaan 193 senttimetriä pitkä ja 93 kilogrammaa painava vasemmalta laukova Sarauer oli vasen laitahyökkääjä. Vancouver Canucks varasi Sarauerin numerolla 125 vuoden 2014 NHL:n varaustilaisuudessa. Hän ei kuitenkaan ikinä pelannut NHL:ssä. AHL:ssä Sarauer edusti Lake Erie Monstersia, Norfolk Admiralsia, Rockford IceHogsia ja Hershey Bearsia.http://www.hockeydb.com/ihdb/stats/pdisplay.php?pid=76528 Kauden 2011–2012 hän pelasi Tanskan Metal Ligaenin Frederikshavn White Hawksissa. Kaudeksi 2013–2014 Sarauer siirtyi Erste Bank Eishockey Ligan unkarilaisseuraan Alba Volán Székesfehérváriin. Sarauer edusti Unkarin jääkiekkomaajoukkuetta vuoden 2015 1. divisioonan MM-kilpailuissa, jotka päättyivät Unkarin osalta hopeaan ja nousuun pääsarjaan vuodeksi 2016. Sarauer valittiin turnauksen tähdistökentälliseen ja hän jakoi myös turnauksen pistepörssin voiton. == Lähteet == Luokka:Unkarilaiset jääkiekkoilijat Luokka:Kanadalaiset jääkiekkoilijat Luokka:Vancouver Canucksin varaamat pelaajat Luokka:Vuonna 1984 syntyneet Luokka:Elävät henkilöt
Guang’an

Guang’an (, pinyin: Guǎng'ān Shì) on prefektuuritason kaupunki Kiinan Sichuanin maakunnan itäosassa. Kaupungin pinta-ala on 6 344 neliökilometriä ja väkiluku noin 3,2 miljoonaa (vuonna 2010). Kaupungin keskusta sijaitsee linnuntietä noin 250 kilometriä maakunnan pääkaupunki Chengdusta itään. Kaupunki rajoittuu pohjoisessa Dazhoun ja Nanchongin, sekä lännessä Suiningin prefektuuritason kaupunkeihin. Etelässä naapurina on maakuntatasolla oleva Chongqingin itsehallinnollinen kunta. == Hallinnollinen jako == Piirikuntatasolla kaupunki jaetaan kateen kaupunkipiiriin, yhteen piirikuntatason kaupunkiin ja kolmeen piirikuntaan. Guang’anin hallinnollinen jako piirikuntatasolla # Nimi Kiinan kirjoitusmerkit Pinyin Väliluku (2010) Pinta-ala (km²) Tiheys (/km²) 1 Guang’an (kaupunkipiiri) 广安区 Guǎng'ān Qū 858 159 * 1 ,533,65 * 559,6 * 6 Qianfeng (kaupunkipiiri) 前锋区 Qiánfēng Qū 2 Huaying (kaupunki) 华蓥市 Huāyíng Shì 278 359 425,77 653,8 3 Yuechi 岳池县 Yuèchí Xiàn 778 639 1 477,69 526,9 4 Wusheng 武胜县 Wǔshēng Xiàn 585 624 955,85 612,7 5 Linshui 邻水县 Línshuǐ Xiàn 704 695 1 908,45 369,2 * Osa alue Guang’anin kaupunkipiiristä tuli Qianfengin kaupunkipiiriksi vuonna 2013, joten Guang’anin luvut sisältää molemman piirin lukuja. == Galleria == Kuva:华蓥山 天池石林 - panoramio.jpg | Kivimetsää Huayingin kaupungissa. Kuva:Wushengxiangcun.jpg | Maisemaa Wushengin piirikunnassa. == Lähteet == == Aiheesta muualla == * Travelchinaguide.com: Guang'an Travel Guide Luokka:Sichuanin kaupungit Luokka:Sichuanin prefektuurit
Vitor Baptista

Vitor Baptista (s. 20. maaliskuuta 1998 São Paulo) on brasilialainen autourheilija. Hän kilpailee kaudella 2016 Formula 3.5 V8 -sarjassa.https://www.driverdb.com/drivers/vitor-rodrigues-baptista/ Viitattu 23.4.2016. Baptista siirtyi kartingista pikkuformuloihin vuonna 2014, ja voitti heti Brasilian Formula 3 -sarjan mestaruuden. Kaudelle 2015 hän siirtyi Eurooppaan Euroformula Open -sarjaan, ja voitti myös sen mestaruuden. Lisäksi Baptista kilpaili Espanjan Formula 3 -sarjassa, jossa hän sijoittui toiseksi. ==Lähteet== Luokka:Brasilialaiset autourheilijat Luokka:Vuonna 1998 syntyneet Luokka:Elävät henkilöt
Harri Lehtonen (koripalloilija)

Harri Lehtonen (s. 21. syyskuuta 1963) on suomalainen kilpauransa päättänyt koripalloilija. Uudenkaupungin Urheilijoita edustanut Lehtonen pelasi miesten SM-sarjassa 11 kautta ja kahdella muulla kaudella yhden pääsarjaottelun. Lehtonen voitti urallaan Suomen mestaruuden vuonna 1990, SM-pronssia kolmesti, Suomen cup-mestaruuden kahdesti ja Suomen cupin hopeaa kerran. Hän edusti myös Suomen miesten maajoukkuetta jossa voitti Pohjoismaiden mestaruuden ja PM- hopeaa. Lisäksi Lehtonen pelasi universiadeissa ja alle 18-vuotiaiden EM- kilpailuissa. == Pelaajaura == Rauman Feran kasvatti Lehtonen edusti koko pääsarjauransa, vuodet 1981−1993 ja 1995, Uudenkaupungin Urheilijoita, sittemmin UU-Korihaita. Hän voitti seurassa Suomen mestaruuden vuonna 1990, SM-pronssia vuosina 1985, 1987 ja 1992, Suomen cup-mestaruuden vuosina 1986 ja 1988 ja Suomen cupin hopeaa vuonna 1987. 206-senttinen Lehtonen oli kaudella 1986−1987 miesten SM-runkosarjan kolmanneksi paras heitontorjuja 1,35 torjunnan keskiarvollaan. Kaudella 1981–1982 ja vuonna 1995 Lehtonen pelasi vain yhden pääsarjaottelun.Harri Lehtonen – Suomen Koripalloliitto Suomen miesten maajoukkueessa Lehtonen pelasi vuosina 1983−1987 39 maaottelua 4,1 pisteen keskiarvolla. Vuonna 1983 hän voitti maajoukkueessa Pohjoismaiden mestaruuden ja vuonna 1985 PM-hopeaa. Miesten maajoukkueen piste- ennätyksekseen Lehtonen heitti 18 pistettä Tšekkoslovakiaa vastaan pelatussa harjoitusottelussa kesäkuussa 1986. Lehtonen pelasi myös vuonna 1982 Suomen Suomen U18-maajoukkueessa, joka sijoittui ikäluokan EM-kilpailuissa kahdeksanneksi. Lehtonen osallistui miesten maajoukkueen kanssa myös vuoden 1983 (Edmonton), 1985 (Kobe) ja 1987 (Zagreb) universiadeihin.Harri Lehtosen maajoukkuetilastot – Suomen Koripalloliitto Lehtosen poika Eero Lehtonen on myös koripalloilija.http://www.korihait.fi/edustus/eero-lehtonen/ == Lähteet == * Harri Lehtonen Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1963 syntyneet Luokka:Elävät henkilöt
Catalina Pella

Catalina Pella (s. 31. tammikuuta 1993) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 213 huhtikuussa 2016. Hän on voittanut urallaan kuusi ITF-turnausta kaksinpelissä ja kahdeksan ITF-turnausta nelinpelissä. Pella pelasi WTA-turnauksen pääsarjassa ensimmäisen kerran Bogotassa huhtikuussa 2016. Hän eteni pääsarjaan karsintojen kautta. Pääsarjan ensimmäisellä kierroksella hän voitti maailmanlistan sijalla 55 olleen Teliana Pereiran ja toisella kierroksella Elitsa Kostovan. Puolivälierissä hän hävisi Irina Falconille. Hän pelasi Argentiinan Fed Cup -joukkueessa ensimmäisen kerran vuonna 2016. Myös hänen veljensä Guido Pella on tennispelaaja. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1993 syntyneet Luokka:Elävät henkilöt
Merimaskun Ahto

Merimaskun Ahto ry on vuonna 1945 perustettu merimaskulainen urheiluseura, joka nykyään toimii Naantalin kaupungissa. Seuralla on 250 jäsentä. Seuralla oli aluksi vain yksilölajeja kuten ampumahiihtoa ja yleisurheilua. 1980-luvulla seura rakensi pururadan. Seuraa on edustanut muun muassa ampumahiihtäjä-juoksija Kauko Kuneinen. Sittemmin yksilölajeista on laajennettu joukkuelajeihin kuten jalka- ja pesäpalloon. Seuralla oli myös näytelmäkerho vuodesta 1964 2000-luvun alkupuolelle. Ahto on järjestänyt myös Suvisoutuja. == Lähteet == == Aiheesta muualla == * Luokka:Naantalilaiset urheiluseurat Luokka:Suomalaiset yleisurheiluseurat Luokka:Suomalaiset hiihtoseurat Luokka:Suomalaiset jalkapalloseurat Luokka:Pesäpalloseurat Luokka:Suomalaiset urheilun yleisseurat Luokka:Vuonna 1945 perustetut urheiluseurat
Uridiinimonofosfaatti

Uridiinimonofosfaatti eli UMP tai uridyylihappo (C9H13PN2O9) on nukleotidi, joka koostuu uridiininukleosidista, johon on esteröitynyt fosfaattiryhmä. Yhdiste on biologisesti tärkeä vaihe RNA:n synteesissä ja muiden nukleotidien biosynteeseissä. ==Biosynteesi ja biologinen rooli== Eliöt tuottavat uridiinimonofosfaattia oroottihaposta johdetusta orotidiinimonofosfaatista eli orotidyylihaposta dekarboksylaatioreaktiolla. Tätä reaktiota katalysoivat entsyymit ovat nisäkkäillä uridiinimonofosfaattisyntaasi ja muilla eliöillä orotidylaattidekarboksylaasi. Yhdistettä muodostuu myös uridiinista ja ATP:stä uridiinikinaasin katalysoimana. Uridiinimonofosfaatti on useiden muiden nukleotidien biosynteesin esiaste. UMP-kinaasientsyymi siirtää fosfaattiryhmän ATP:ltä uridiinimonofosfaatille, josta muodostuu tällöin uridiinidifosfaattia. Tästä yhdisteestä muodostuu edelleen muita nukleotideja, esimerkiksi sytidiinin fosfaatteja. Uridiinimonofosfaatti on kaksiarvoinen happo ja sen pKa-arvot ovat 6,4 ja 9,5. Yhdistettä voidaan valmistaa synteettisesti 2’,3’-bentsylideeniuridiinista ja difenyylifosforokloridaatista. == Vaikutukset eläinten älykkyyteen == Tutkimuksessa gerbiileillä, joille syötettiin uridiinimonofosfaatin, koliinin ja dokosaheksaeenihapon (DHA) yhdistelmää, havaittiin olevan huomattavasti parempi suorituskyky sokkelojen juoksemisessa verrattuna niihin, joille ei syötetty kyseisiä lisäravinteita, tämä viittaa kognitiivisen toiminnan lisääntymiseen. Ensimmäisessä ihmisille tehdyssä tutkimuksessa huomattiin, että uridiinilla on suora vaikutus membraanifosfolipidien esiasteisiin terveillä aikuisilla. Edellä mainitun tutkimuksen tulokset saatiin käyttämällä magneettisen resonanssin spektroskopia. ==Lähteet== Luokka:Nukleotidit
Mailen Auroux

Mailen Auroux (s. 25. heinäkuuta 1988 Buenos Aires) on argentiinalainen tennispelaaja. Parhaimmillaan hän on ollut kaksinpelissä WTA-listan sijalla 241 lokakuussa 2012 ja nelinpelissä sijalla 125 syyskuussa 2012. Hän on voittanut urallaan 12 ITF-turnausta kaksinpelissä ja 22 ITF-turnausta nelinpelissä. Hän ei ole pelannut ammattilaisturnauksissa vuoden 2014 jälkeen. Auroux pelasi Argentiinan Fed Cup -joukkueessa vuosina 2010–2013. Vuonna 2015 Auroux toimi Argentiinan junioreiden Fed Cup -joukkueen kapteenina. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1988 syntyneet Luokka:Elävät henkilöt
Connor Randall

Connor Randall (s. 21. lokakuuta 1995 Liverpool) on englantilainen jalkapalloilija, joka edustaa Bulgarian A PFG:ssa pelaavaa Arda Kărdžalia. Oikeajalkainen Randall on pelipaikaltaan oikea laitapuolustaja. Randall on Liverpoolin kasvatti. Tammikuussa 2015 hän siirtyi lainalle Englannin kakkosliigan Shrewsbury Towniin. Hän pelasi kuukauden lainajaksolla seurassa yhden ottelun. Liverpoolin edustusjoukkueessa Randall debytoi lokakuussa 2015 Englannin liigacupin ottelussa Bournemouthia vastaan.http://us.soccerway.com/players/connor-randall/277711/ Valioliigadebyyttinsä hän teki huhtikuussa 2016 niin ikään Bournemouthia vastaan. Hän pelasi Liverpoolissa kaikkiaan kolme valioliigaottelua. Randall pelasi kaudella 2017–2018 lainasopimuksella Skotlannin Valioliigan Heartsissa kaikkiaan 22 liigaottelua. Syyskauden 2018 hän oli lainalla Rochdalessa, jossa pelasi vain yhden Englannin Ykkösliigan ottelun. Hän siirtyi Bulgarian pääsarjassa pelaavaan Arda Kărdžaliin syyskuussa 2019. Randall pelasi vuonna 2011 Englannin alle 17-vuotiaiden jalkapallomaajoukkueessa neljä ottelua tehden yhden maalin. == Lähteet == Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Pirttiluoto

Pirttiluoto on entinen saari, nykyään osa mannerta Naantalin kaupungissa. Se on kasvanut yhteen viereisen Karjaluodon kanssa, joka on nykyään yhteydessä mantereeseen. Alue on kaavoitettu pientaloalueeksi vuonna 2014. Saaren ensimmäinen asukas oli kalastaja-torppari Arttur Aaltonen, joka sai 1800-luvun alussa saaren eteläpuoliskon Karvetin tilalta. Myöhemmin saareen rakennettiin muun muassa huvila. Pirttiluodon ja Karjaluodon välissä kulki tuolloin suojainen veneväylä jota Maskulaiset käyttivät. Veneväylä säilyi soutukelpoisena vielä 1960-luvulle, mutta ruovikoitua myöhemmin umpeen. Väylän ruoppaamista on ehdotettu useasti. Vuonna 1955 Pirttiluodossa oli metsän lisäksi kymmenisen asuinrakennusta, useita laitureita, pieni pelto ja niittyä. Vuonna 1965 pelto ja niityt olivat hävinneet. Tuolloin saari kuului Karvetin ja Taimo-Nuhjalan kyliin. Saari kuului Naantalin maalaiskuntaan vuoteen 1964 asti jolloin maalaiskunta yhdistettiin kaupunkiin. Asuinkarennusten määrä oli sama vielä vuonna 1981. 1940-50-lukujen taitteessa perustettiin Taimo–Pirttiluodon yksityistie, joka kulki pitkän matkaa myös mantereella ja perustajaosakkaita oli yli kuusikymmentäkin. Kupittaan Saven johtaja Koponen osti tontin Pirttiluodosta ja maksoi ensimmäisen sillan kustannukset vuonna 1951. Vuosien 1957, 1968 ja 1981 peruskartoissa Pirttiluotoon johtava tie oli kärrytie ja siitä ristesi useita kärrypolkuja. Karjaluodossa ja Pirttiluodossa tien linjaus on pysynyt samana vuoteen 2014 saakka, jolloin kaupunki aloitti tien leventämisen ja kunnallistekniikan rakentamisen. Tie siirtyi kaupungin vastuulle, jolloin yksityistie päätettiin lakkauttaa vuonna 2016. Pirttiluodon-Karjaluodon kaavoitusta ehdotettiin 1990-luvulla, mutta poliittisten kiistelyjen takia se pääsi käyntiin vasta vuonna 2006 ja valmistui 2013. == Lähteet == Luokka:Naantalin saaret Luokka:Suomen entiset saaret
Ricky Whittle

Ricky Whittle on englantilainen näyttelijä. Hänet tunnetaan parhaiten roolistaan Calvin Valentine saippuaoopperassa Hollyoaks. Vuonna 2014 Whittle julkaisi esiintyvänsä roolissa Daniel Zamora, sarjassa Mistresses. Hän ilmestyi myös The CW:n Eloonjääneet sarjassa Lincolnina, "maaihmisenä". == Lähteet == Luokka:Elävät henkilöt Luokka:Syntymävuosi puuttuu Luokka:Englantilaiset näyttelijät
Išbi-Erra

Išbi-Erra (1953 eaa. - 1921 eaa., lyhyt kronologia, 2017 - 1985 keskipitkä kronologia, hallitsi 33 vuotta) oli Isinin 1. dynastian perustaja. == Sumerin aikana == Isbi-erra oli alkujaan Uus-Sumerin viimeisen kuninkaan Ibbi-Sinin kenraali tai virkamies. Isbi-erra oli kotoisin Marista tai sinne määrätty. Tuohon aikaan Sumerissa oli kapinoita ja amorilaiset tunkeutuivat maahan. Urin kuningas Ibbi-Sin määräsi Isbi-erran ostamaan nälänhädästä kärsivälle Urin kaupungille viljaa. Mutta Isbi-Erra kirjoitti saavuttuaan Isiniin, ettei voi palata amorilaisten uhan takia, kysyi kuninkaalta 600 laivaa lisää ja Isinin ja Nippurin kuvernöörin virkaa. Išbi-erra kaappasi vallan Isinissä ja julistautui kuninkaaksi. Hän alkoi laajentaa valtaansa. Urin kuningas ei voinut tätä estää, koska Isbi-Erra oli vienyt mukanaan suurimman osan maan armeijasta. == Dynastian perustaja == Elamilaiset hyökkäsivät Uriin, ryöstivät ja hävittivät sen väkivaltaisesti ja veivät Ibbi-Sinin vangiksi Anshaniin. Kun elamilaiset olivat hävittäneet Urin, isbi-Erra kykeni voittamaan amorilaiset ja elamilaiset. Isbi-erra pyrki säilyttämään sumerilaista perinnettä. Isbi- Erra ei kyennut luomaan suurta valtakuntaa, koska Eshnunna ja Assur olivat nousseet suurvalloiksi. Isbi-Erra valvoi ainakin iisniä, Nippuria, Uria ja Urukia. Isbi-erran jälkeen valtaan tuli hänen poikansa Šu-ilišu. == Lähteet == Luokka:Babylonia Luokka:Hallitsijat
IAAF World Relays 2015

Vuoden 2015 IAAF World Relays -viestijuoksutapahtuma pidettiin Nassaussa, Bahamalla 2.–3. toukokuuta 2015. == Mitalistit == === Miehet === Laji Kultaa Hopeaa Pronssia 4 × 100 m Mike Rodgers Justin Gatlin Tyson Gay Ryan Bailey 37,38 Nesta Carter Kemar Bailey-Cole Nickel Ashmeade Usain Bolt 37,68 Kazuma Oseto Kenji Fujimitsu Yoshihide Kiryū Kotaro Taniguchi 38,20 4 × 200 m Nickel Ashmeade Rasheed Dwyer Jason Livermore Warren Weir 1.20,97 Teddy Tinmar Christophe Lemaitre Pierre-Alexis Pessonneaux Ben Bassaw 1.21,49 Robin Erewa Sven Knipphals Aleixo-Platini Menga Alexander Kosenkow 1.22,65 4 × 400 m David Verburg Tony McQuay Jeremy Wariner LaShawn Merritt 2.58,43 Ramon Miller Michael Mathieu Steven Gardiner Chris Brown 2.58,91 Dylan Borlée Julien Watrin Jonathan Borlée Kevin Borlée 2.59,33 4 × 800 m Duane Solomon Erik Sowinski Casimir Loxsom Robby Andrews 7.04,84 Karol Konieczny Kamil Gurdak Marcin Lewandowski Adam Kszczot 7.09,98 Jared West Josh Ralph Ryan Gregson Jordan Williamsz 7.16,30 DMR-viesti (1 200 m + 400 m + 800 m + 1 600 m) Kyle Merber Brycen Spratling Brandon Johnson Ben Blankenship 9.15,50 Abednego Chesebe Miti Alphas Kishoyian Ferguson Cheruiyot Rotich Timothy Cheruiyot 9.17,20 Ryan Gregson Alexander Beck Jordan Williamsz Collis Birmingham 9.21,62 === Naiset === Laji Kultaa Hopeaa Pronssia 4 × 100 m Simone Facey Kerron Stewart Schillonie Calvert Veronica Campbell-Brown 42,14 Tianna Bartoletta Allyson Felix Kimberlyn Duncan Carmelita Jeter 42,32 Asha Philip Ashleigh Nelson Bianca Williams Margaret Adeoye 42,84 4 × 200 m Blessing Okagbare Regina George Dominique Duncan Christy Udoh 1.30,52 Samantha Henry-Robinson Veronica Campbell-Brown Shericka Williams Sherone Simpson 1.31,73 Rebekka Haase Anne Christina Haack Nadine Gonska Josefina Elsler 1.33,61 4 × 400 m Phyllis Francis Natasha Hastings Sanya Richards-Ross Francena McCorory 3.19,39 Anastasia Le-Roy Novlene Williams-Mills Christine Day Stephenie Ann McPherson 3.22,49 Eilidh Child Anyika Onuora Kelly Massey Seren Bundy-Davies 3.26,38 4 × 800 m Chanelle Price Maggie Vessey Molly Beckwith-Ludlow Alysia Montaño 8.00,62 Syntia Ellward Katarzyna Broniatowska Angelika Cichocka Sofia Ennaoui 8.11,36 Abbey de la Motte Kelly Hetherington Selma Kajan Brittany McGowan 8.13,97 DMR-viesti (1 200 m + 400 m + 800 m + 1 600 m) Treniere Moser Sanya Richards-Ross Ajee' Wilson Shannon Rowbury 10.36,50 Selah Jepleting Busienei Joy Nakhumicha Sakari Sylivia Chematui Chesebe Virginia Nyambura Nganga 10.43,35 Katarzyna Broniatowska Monika Szczęsna Angelika Cichocka Sofia Ennaoui 10.45,32 ==Lähteet== *IAAF:n kilpailusivu Luokka:IAAF World Relays Luokka:Vuoden 2015 yleisurheilu Luokka:Bahaman yleisurheilu Luokka:Nassaun urheilu
Matt Barnes

Matt Kelly Barnes (s. 9. maaliskuuta 1980 Santa Clara, Kalifornia) on yhdysvaltalainen koripalloilija, joka pelasi NBA:ssa vuosina 2004-2017. Memphis Grizzlies varasi pienenä laitahyökkääjänä pelaavan Barnesin NBA:han 46. vuorolla vuoden 2002 varaustilaisuudessa. Barnes debytoi NBA:ssa vuonna 2004 ja on siitä lähtien pelannut sarjassa edustaen useita eri seuroja, muun muassa Los Angeles Clippersiä ja Golden State Warriorsia jossa voitti NBA:n mestaruuden vuonna 2017.Basketball-Reference.com == Lähteet == * Matt Barnes NBA Stats Basketball-Reference.com * Matt Barnes Stats College Basketball at Sports-Reference.com * Profiili nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1980 syntyneet Luokka:Elävät henkilöt
Matti Heikki Haapalainen

Matti Heikki Haapalainen (k. 1912) oli suomalainen Kajaanissa 1800-luvun lopulla ja 1900-luvun alussa elänyt räätäli, laivuri ja liikemies, joka käynnisti matkustaja- ja rahtilaivaliikenteen Oulujärvellä 1800-luvun lopulla.Yle Kainuu : Kainuun tuntemattomat suuruudet, osa 22: Matti Heikki Haapalainen, esitetty 21.2.2012 (Yle Areena)Reijo Heikkinen : Laivaliikennettä Oulujärven ulapilla : Oulujärven laivaliikenteen vaiheita Haapalaisella oli 1880-luvulla räätälinliike Kajaanissa. Hän tilasi vuonna 1888 sisävesilaivan Wahlin konepajalta Varkaudesta liikennöidäkseen sillä Oulujärvellä. Laiva tuotiin talvella osina Varkaudesta Kajaaniin ja se koottiin Kajaanissa Lamminsalmen rannalla. Laivan voimanlähteenä oli vanha meijerin höyrykone. Laiva valmistui keväällä 1891 (toisen lähteen mukaan jo 1888) ja sen nimeksi tuli S/S Koitto. Laiva liikennöi Kajaanin Salorannasta aina Vaalaan saakka poiketen välissä rantakylien laitureissa eli rykyissä. S/S Koitto liikennöi aina vuoteen 1910 saakka. Seuraavaksi Haapalainen rakensi Salo-laivan, joka tuli liikenteeseen 1899. Laivan liikennöinnin alkuvaiheita hankaloitti se, että laivan runko pääsi vääntymään kieroksi rakennusvaiheessa ja myös potkuri ja peräsin jäivät vedenpinnan yläpuolelle, ellei laivassa ollut tarpeeksi painolastia. Haapalainen kunnosti kuitenkin laivan vuonna 1900 ja sen jälkeen näistä ongelmista päästiin. 100 matkustajaa kuljettanut Salo-laiva oli 24 metriä pitkä ja siinä oli 36 hevosvoiman höyrykone. Hyttipaikkoja laivassa oli 20. 1900-luvun alussa laivan matkustajina oli runsaasti englantilaisia kalastusturisteja ns. lohilordeja, jotka kävivät pyytämässä lohia Kajaaninjoesta ja palasivat sitten laivalla Oulujärven yli Vaalaan ja edelleen Ouluun. Salo-laiva oli matkustaja- ja rahtiliikenteessä yli 30 vuoden ajan. Vuonna 1911 Haapalainen rakennutti vielä edeltäjäänsä suuremman Salo II- laivan, johon mahtui 150 matkustajaa ja laivassa oli muun muassa salonki. Haapalainen perusti Oulujärven Laiva oy:n, jonka johtajana hän myös toimi. Haapalaisen kuoltua yhtiötä johtamaan tuli Kajaanin kappalainen Johannes Väyrynen ja Oulujärven laivaliikenne jatkui aina vuoteen 1938 saakka, jolloin linja-autoliikenne ja Oulun ja Kajaanin välille valmistunut rautatieyhteys tekivät Oulujärven laivaliikenteen kannattamattomaksi. Salo-laiva myytiin romuksi ja Salo II myytiin Kajaanin Puutavara Osakeyhtiölle hinaajaksi, jolloin se sai uuden nimen Kajaani I. Haapalainen perusti vuonna 1899 Kajaanin Tihisenniemeen myös seudun ensimmäisen höyrykoneen voimalla toimineen sahan.Metsäteollisuus Kainuussa Hän toimi myös kauppiaana ja oli Kajaanin kaupunginvaltuuston jäsenenä. Haapalaisen laivoista S/S Koitto toimi vuodesta 1930 alkaen nimellä S/S Toukka puutavaralauttojen hinaajana Oulujärvellä ja sen jälkeen se oli Lieksassa Enso-Gutzeitin hinaajana ja myöhemmin yksityisomistuksessa 1963—1975. M/S Koitto -nimen saanut laiva oli vuodesta 1975 Esa Pakarinen Juniorin omistuksessa Varkaudessa ja vuodesta 2010 laivan kotipaikkana on ollut Leppävirta.Pohjois-Savon Wanhat Laiwat ry.Kuopio : M/S Koitto == Lähteet == Luokka:Suomalaiset yrittäjät Luokka:1860-luvulla syntyneet Luokka:Vuonna 1912 kuolleet
Wonderful Crazy Night

Wonderful Crazy Night on Elton Johnin 32. studioalbumi, joka julkaistiin vuonna 2016. Se on ensimmäinen albumi vuodesta 2006 sisältävä Elton John Band. Albumi sai pääosin hyvän vastaanoton. Albumi nousi Isossa-Britanniassa maan virallisen albumilistan kuudennelle sijalle.Official Albums Chart Top 100 Yhdysvalloissa se ylsi Billboard 200 -listan sijalle kahdeksan.Billboard: Elton John – Chart history Musiikkilehti Rolling Stone valitsi albumin vuoden 2016 viidenkymmenen parhaan joukkoon, jolloin se ylsi sijalle 39. == Kappaleet == Kaikki kappaleet säveltänyt Elton John ja sanoittanut Bernie Taupin. == Arvostelut == * Metacritic: 70/100Metacritic: Reviews for Wonderful Crazy Night by Elton John * Allmusic: Allmusic review * Rolling Stone: Rolling Stone: Album review == Lähteet == == Aiheesta muualla == *Elton Johnin virallinen sivusto *Elton Johnin diskografia Luokka:Elton Johnin albumit Luokka:Vuoden 2016 albumit
Bagatin pankkiryöstö

Bagatin pankkiryöstö suoritettiin Uzbekistanin Bagatissa huhtikuussa 2016. Pankkiryöstäjäkopla rikkoi paikallisen pankin ikkunat, joista tunkeutui sisään ja murtautui pankkiholviin. He ryöväsivät 45 säkkiä seteleitä, ja heidän saalikseen päätyi jopa yli 16 miljoonaa Uzbekistanin somia. Ryöstäjiin on kuulunut myös pankin vartija. Ryöstäjät on tavoitettu, ja heidän on mahdollista saada yli kymmenen vuoden vankilatuomio. Suomalaisen Yleisradion mukaan Uzbekistanin palkkojen reaaliarvo laskee työntekijöiden mukaan, vaikka maassa on yli seitsemän prosentin kasvu bruttokansantuotteessa. Palkkoja ja eläkkeitä ei saada silloin kun pitäisi, eikä edes ulkomailta lähettävien siirtotyöläisten rahoja saa nostetuksi pankeista. Maassa lienee voimakas inflaation tapainen tilanne, koska somin sadaosa tiyin on noteerattu jopa maailman pienimmäksi rahayksiköksi, arviolta niitä on saanut 850 yhdellä Yhdysvaltojen sentillä vuonna 2013. == Lähteet == Luokka:Vuoden 2016 rikokset Luokka:Uzbekistanin historia Luokka:Pankkiryöstöt
Nelvana

Nelvana Limited on kanadalainen televisioyhtiö, joka perustettiin vuonna 1971. Nelvanan tekemiin piirrossarjoihin lukeutuvat muun muassa Halinallet, Lempi Monsteri, Pikkukarhun tarinoita, Babar, Tintin seikkailut ja Franklin. Nelvanan ohjaajina toimivat Michael Hirsh, Patrick Loubert ja Clive A. Smith. Sen animaattorina toimii Raymond Jacelife. == Aiheesta muualla == * Virallinen sivusto Luokka:Kanadalaiset televisioyhtiöt
Grand Forks

Grand Forks on kaupunki Grand Forksin piirikunnassa Pohjois-Dakotan osavaltiossa Yhdysvalloissa. Kaupungissa asui vuoden 2010 väestönlaskennassa 52 838 ihmistä. Grand Forks sijaitsee Red River -joen varrella ja muodostaa joen toisella puolella Minnesotan osavaltiossa sijaitsevan East Grand Forksin kanssa kaksoiskaupungin. Kaupungissa järjestettiin jääkiekon alle 18-vuotiaiden maailmanmestaruuskilpailut vuonna 2016. ==Lähteet== ==Aiheesta muualla== Luokka:Pohjois-Dakotan kaupungit
Varlam Liparteliani

Varlam Liparteliani (, s. 27. helmikuuta 1989 Mtskheta on georgialainen judoka. Hän on olympiamitalisti sekä moninkertainen MM- ja EM-mitalisti. Hän on kilpaillut alle 100 kg:n painoluokassa vuodesta 2017 kilpailtuaan alle 90 kg:n painoluokassa vuosina 2007–2016. Hän on pituudeltaan 187 cm. Liparteliani saavutti Rio de Janeiron olympialaisissa 2016 hopeaa 90 kg:n sarjassa hävittyään loppuottelussa japanilaiselle Mashu Bakerille. Lontoon olympialaisissa 2012 hän sijoittui yhdeksänneksi. Vuonna 2021 käydyissä Tokion olympialaisissa hän oli alle 100 kg:n sarjassa viides. Hän on saavuttanut MM- kilpailuissa 90 kg:n sarjassa hopeaa Rio de Janeirossa 2013, pronssia Tšeljabinskissa 2014 ja Astanassa 2015 sekä sijoittunut viidenneksi Tokiossa 2010. 100 kg:n painoluokassa hän on saanut MM-hopeaa Budapestissa 2017 ja Bakussa 2018, MM-pronssia Budapestissa 2021 sekä sijoittunut seitsemänneksi Tokiossa 2019. MM-joukkuekilpailussa hän on saavuttanut kultaa Tokiossa 2008 ja Rio de Janeirossa 2013 sekä pronssia Tšeljabinskissa 2014 ja Astanassa 2015. Liparteliani on voittanut 90 kg:n painoluokan Euroopan-mestaruuden Tšeljabinskissa 2012, Montpellier’ssa 2014 ja Kazanissa 2016. EM-hopeaa hän on saavuttanut Tbilisissä 2009, Wienissä 2010, Budapestissa 2013 ja Bakussa 2015 (Euroopan kisat) sekä pronssia Istanbulissa 2011. Alle 100 kg:n sarjassa hän sai hopeaa Minskin Euroopan kisoissa 2019 ja Lissabonin EM-kilpailuissa 2021. EM-kilpailuissa hän on ollut lisäksi viides Prahassa 2020 sekä seitsemäs Varsovassa 2017 ja Sofiassa 2022. Joukkuekilpailun Euroopan-mestaruuden hän on voittanut 2010, 2012, 2013, 2014 ja 2016, saanut hopeaa 2015 ja pronssia 2011. Liparteliani voitti 90 kg:n sarjassa alle 20-vuotiaiden maailmanmestaruuden 2008 sekä Euroopan-mestaruuden 2007 ja 2008. Kadettien (alle 17-v.) EM- kilpailuissa hän sai pronssia 81-kiloisissa 2006. Liparteliani on saavuttanut Masters-, Grand Slam- ja Grand Prix -kilpailuissa kolmetoista turnausvoittoa, neljä kakkossijaa ja kymmenen kolmossijaa. Maailmancupeissa ja Continental Open -kilpailuissa hänellä on kuusi turnausvoittoa, yksi kakkossija ja yksi kolmossija. Hän on voittanut aikuisten sarjassa kolme Georgian-mestaruutta. == Lähteet == Luokka:Georgialaiset judokat Luokka:Georgialaiset olympiamitalistit Luokka:Vuonna 1989 syntyneet Luokka:Elävät henkilöt
Rosemanin katettu silta

Rosemanin katettu silta (Roseman Covered Bridge) on puinen katettu silta Madisonin piirikunnassa, Iowassa Yhdysvalloissa Silta on rakennettu vuonna 1883 ylittämään Middle river -niminen Mississippijoen sivujoen sivujoki. == Sillan rakenne ja vaiheet == Rosemanin katetun sillan pituus on 32,60 metriä, jänneväli 29,3 metriä ja leveys 4,3 metriä. Sen kokonaispituus puisine liittymärakenteineen on noin 70,1 metriä. Sillan kantavana rakenteena ovat puiset niin sanottua Town-tyyppiä olevat ristikot.. Sillalle johtavat puiset liittymäjänteet ovat tulvien takia verrattain pitkät. Rosemanin silta oli liikennekäytössä vuoteen 1981 asti, jolloin korvaava yhteys rakennettiin. Silta korjattiin perusteellisesti vuonna 1992. Sillan päiden puiset tukipilarit on aiemmin korvattu teräsrakenteilla. Rosemanin katettu silta otettiin National Register of Historic Places -rekisteriin vuonna 1976. == Piirikunnan katetut sillat == Madisonin piirikunnassa puiset sillat määrättiin katettaviksi. Siltojen paksujen ja leveiden kansilankkujen uusiminen olisi hyvin kallista verrattuna siihen, että arvokas lankutus suojataan rakentamalla sillalle katto ja laudoittamalla sivuseinät umpeen hennommalla ja halvemmalla puutavaralla. Katettuja siltoja piirikunnassa on ollut yhteensä 19 ja niistä säilyi 2000-luvulle kuusi. Viisi katettua siltaa eli Imes bridge ja Cutler- Donahoe bridge vuodelta 1897, Holliwell bridge vuodelta 1880, Roseman bridge vuodelta 1883 ja Hogback bridge vuodelta 1884 otettiin National Register of Historic Places -rekisteriin. Kuudes silta oli Cedar bridge, joka oli rakennettu vuonna 1883, siirretty toisaalle 1921 ja kunnostettu vuonna 1998. Se paloi tuhopoltossa vuonna 2002 ja täten poistui historiallisten paikkojen rekisteristä. Silta korvattiin alkuperäisten suunnitelmien mukaisella ja mahdollisimman paljon alkuperäistä rakennetta muistuttavin tavoin rakennetulla sillalla, joka valmistui 2004. == Lähteet == == Aiheesta muualla == * John A. Weeks III:n sivu Rosemanin katetusta sillasta Luokka:National Register of Historic Places Luokka:Yhdysvaltain tieliikennesillat Luokka:Iowa Luokka:Ristikkosillat Luokka:Puusillat
Kesämäen lukio

Kesämäen lukio oli Lappeenrannassa Kesämäen kaupunginosassa toiminut lukio. == Historia == Koulu perustettiin jatkosodan aikana vuonna 1943 Karjalankannaksen Valkjärvellä nimellä Vuoksen keskikoulu, missä se ehti toimia vuoden ajan suojeluskuntatalon tiloissa. Lokakuussa 1944 annetulla asetuksella koulu siirrettiin Lappeenrantaan, jossa siitä tuli Lappeenrannan keskikoulu. Lappeenrannassa koulu oli aluksi kolmeluokkainen, ja sen ensimmäiset oppilaat tulivat Lappeenrannan tyttölyseon 1.–3. luokkien rinnakkaisluokilta. Myöhemmin se laajeni kuusiluokkaiseksi. Koululla ei aluksi ollut omaa rakennusta, vaan opetus järjestettiin ensin Lappeenrannan lyseon tiloissa ja vuodesta 1951 alkaen tyttölyseon uudessa rakennuksessa Taikinamäellä Peltolan kansakoulun naapurissa.Herranen et al. 1989, 269–270. Vuonna 1958 koululle valmistui oma, V. J. Myyrinmaan suunnittelema koulurakennus Kesämäkeen. Samalla koulua laajennettiin lukiolla ja nimeksi muutettiin Saimaan yhteislyseo, lempinimeltään Syltty. Lukuvuonna 1965–1966 se oli 891 oppilaallaan suurin Lappeenrannan neljästä oppikoulusta.Herranen et al. 1989, 272. Koulun rehtori jo Valkjärven ajoista asti oli Elija Liljeblad, joka jäi eläkkeelle vuonna 1974. Lappeenrannan siirtyessä peruskoulujärjestelmään vuonna 1975 Saimaan yhteislyseo jakautui Kesämäen lukioksi ja Kesämäen yläasteeksi. Lukio lakkautettiin vuonna 1996, mutta lukio-opetus Kesämäessä jatkui vielä kahden vuoden ajan Lappeenrannan Lyseon lukion toimipisteenä. Kesämäen lukion viimeisenä rehtorina toimi Pentti Hentunen. Yläaste on tunnettu vuodesta 1999 alkaen nimellä Kesämäenrinteen koulu. == Lähteet == * === Viitteet === == Kirjallisuus == * Luokka:Lappeenrannan lukiot
Armilan lukio

Armilan lukio oli Lappeenrannassa Tykin–Kiviharjun kaupunginosassa toiminut lukio. == Historia == Koulu aloitti toimintansa valtioneuvoston hyväksynnällä syksyllä 1961 nimellä Lappeenrannan keskikoulu. Se oli Lappeenrannan neljäs oppikoulu Lappeenrannan lyseon, Lappeenrannan tyttölyseon ja Saimaan yhteislyseon ohella. Koululla ei ollut aluksi omaa rakennusta, vaan opetus järjestettiin Saimaan kansalaisopiston, Lappeenrannan nuorisotalon ja lyseon tiloissa.Herranen et al. 1989, 269 ja 271. Vuosien 1964–1965 aikana koulu siirtyi Tykin pientaloalueen naapuriin Armilan koulukeskuksen uuteen niin sanottuun U-kouluun. Lukuvuonna 1965–1966 Lappeenrannan keskikoulussa oli 311 oppilasta.Herranen et al. 1989, 272. Vuonna 1966 koulua laajennettiin lukiolla ja nimeksi muutettiin Lappeenrannan yhteiskoulu. Lappeenrannan siirtyessä peruskoulujärjestelmään vuonna 1975 yhteiskoulusta tuli Armilan lukio ja viereisissä rakennuksissa toimineista Tykin kansakoulusta ja kansalaiskoulusta Armilan yläaste. Armilan lukio lakkautettiin vuonna 1995 ja toiminta päättyi kokonaan 1997. == Lähteet == * === Viitteet === Luokka:Lappeenrannan lukiot